สวัสดีค่ะ หนูประจำเดือนหมดวันที่13เดือนตุลา แล้วมีเพศสัมพันธ์ หลั่งนอก แล้ววันที่14ทานยาคุม แล้วหลังจากนั้น2-3วันเหมือนมีเลือดสีดำๆออกมาค่ะ วันนี้วันที่20 ตอนนี้เลือดเป็นสีอดงจางๆแล้วค่ะ แต่น้อย ไม่เหมือนประจำเดือนค่ะ แบบนี้เป็นอะไรหรือเปล่าคะ แล้วรอบต่อไปของประจำเดือนหนูควรนับเริ่มจากวันไหนคะ วันที่หนูจะหมดจากการไหลของเลือดรอบที่2หรือนับจากหมดประจำเดือนวันที่13เหมืินเดิมดีคะ?
สวัสดีค่ะ ยาคุมดังกล่าวมาน่าหมายถึงยาคุมกำเนิดฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไรดังนั้นอาการเลือดออกผิดปกติอาจเกิดจากผลข้างเคียงของการใช้ยาได้ ส่วนประจำเดือนก็อาจมาคลาดเคลื่อนได้บ้าง แต่ควรอยู่ในช่วง 22-35 วันนับจากครั้งก่อนให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก